पाठ 20
पवित्र आत्म्याचे येणे
शिक्षक मार्गदर्शिका  ·  आनंदाची बातमी रविवार शाळा पाठ
	चित्रे
	20, 24, 25

	उद्देश
	देवाचा पवित्र आत्मा येशूच्या अनुयायांना त्याच्यासाठी साक्ष देण्याचे सामर्थ्य देतो हे शिकवणे.

	शिक्षकाची तयारी
	हा पाठ तयार करताना तुम्ही येशूला आपल्या जीवनात स्वीकारले आणि तुम्हांला पवित्र आत्मा मिळाला तो काळ आठवा. तुमच्या ख्रिस्ती जीवनात देवाच्या आत्म्याने तुम्हांला मदत करत आणि शिकवत राहावे यासाठी त्याला मागा. मग प्रेषितांची कृत्ये 2:1-15, 38-42 आणि पाठ योजना वाचा व अभ्यासा.

	पाठांतर वचन
	प्रेषितांची कृत्ये 1:8
पण पवित्र आत्मा तुमच्यावर येईल तेव्हा तुम्ही सामर्थ्याने भरले जाल आणि माझे साक्षी व्हाल.



पाठ योजना
प्रस्तावना
वर्गाला एक विजेरी दाखवा. आपण तिचा उपयोग कशासाठी करतो असे विचारा. उत्तर: अंधारात दिसावे म्हणून प्रकाश देण्यासाठी. विजेरी चालू करा (पाठापूर्वी सेल काढून ठेवा आणि मुलांना ते दिसू देऊ नका). विजेरी चालत नाही. तिचे वरचे झाकण काढून त्यांना कारण दाखवा. सेल नाहीत म्हणजे शक्ती नाही.
पाठाचे मुख्य मुद्दे
टीप: उत्तरे सुचवलेली आहेत. हेच शब्द वापरण्याची गरज नाही.
	1.चित्र 20 दाखवा। - शिष्य खूप दुःखी दिसत आहेत. येशू त्यांना सोडून जात होता. वर्गाला विचारा:
प्रश्न: येशू कुठे जात होता? उत्तर: तो स्वर्गातील आपल्या पित्याकडे परत जात होता. प्रश्न: देवदूतांनी येशूच्या अनुयायांना काय सांगितले? उत्तर: येशू एके दिवशी पुन्हा परत येईल. प्रश्न: येशू म्हणाला की त्यांना त्याच्यासाठी साक्ष देण्याचे सामर्थ्य देण्यासाठी कोण येईल? उत्तर: पवित्र आत्मा.
चित्र 24 दाखवा. हा माणूस येशूला कसे अनुसरता येईल हे विचारायला आला होता.
प्रश्न: तो कोण होता? उत्तर: निकोदेम. प्रश्न: येशूने त्याला देवाला कसे अनुसरायला सांगितले? (हा कठीण प्रश्न आहे. मुलांना समजण्यासाठी मदतीची आणि प्रोत्साहनाची गरज असू शकते.) उत्तर: त्याला देवाच्या पवित्र आत्म्याद्वारे नव्याने जन्मण्याची गरज होती. पाठांतर वचन म्हणा. चित्र 25 दाखवा.
	2.येशूचे अनुयायी एकत्र आहेत. प्रेषितांची कृत्ये 2:2-4 मध्ये काय घडले ते सांगा.
	3.येशूचे अनुयायी बाहेर गेले आणि पवित्र आत्म्याच्या सामर्थ्याने त्यांनी वेगवेगळ्या देशांतील आणि वेगवेगळ्या भाषांतील अनेक लोकांशी संवाद साधला, प्रेषितांची कृत्ये 2:5-6.
	4.येशूला क्रूसावर खिळले तेव्हा पळून गेलेला पेत्र या मोठ्या जमावाशी बोलू लागला. येशूचे अनुयायी मद्यधुंद नव्हते, प्रेषितांची कृत्ये 2:14-15.
	5.हा पेत्राच्या प्रवचनाचा सारांश आहे, प्रेषितांची कृत्ये 2:38-39.
पापापासून वळा. प्रभू येशू ख्रिस्तावर विश्वास ठेवा. पवित्र आत्मा स्वीकारा.
उजळणी
पाठ थोडक्यात पुन्हा सांगा आणि यावर भर द्या की देव पिता, पुत्र आणि पवित्र आत्मा आहे, आणि जेव्हा आपण देवाचे तारणाचे दान स्वीकारतो आणि येशूला आपल्या जीवनात घेतो तेव्हा देव आपल्याला पवित्र आत्मा देतो जो येऊन आपल्यासोबत राहतो आणि त्याच्या वचनाला आज्ञाधारक आणि आपल्या पिता देवाला आवडणारे जीवन जगण्यास आपल्याला मदत करतो.
पाठांतर वचन शिकवा
आपला प्रतिसाद
चित्र 21 दाखवा. सेल नसलेली विजेरी पुन्हा दाखवा. येशू पहिल्यांदा गेला तेव्हा शिष्य या विजेरीसारखे होते, त्यांच्यात शक्ती नव्हती. विजेरीत सेल घाला आणि ती चालू करून तिची शक्ती आणि प्रकाश दाखवा. पवित्र आत्मा आला तेव्हा त्यांच्यात शक्ती आली. आपण येशूला अनुसरतो तेव्हा तो आपल्याला त्याचा पवित्र आत्मा देतो. येशूच्या अनुयायांकडे खरोखर पवित्र आत्म्याचे सामर्थ्य होते कारण त्यांनी त्या सामर्थ्याने प्रचार केला तेव्हा एकाच दिवसात तीन हजार लोकांनी विश्वास ठेवला आणि ते ख्रिस्ती झाले. तुम्ही स्वतःला देवाला दिले असेल तर देवाने तुम्हांला मदत करण्यासाठी पवित्र आत्मा दिला आहे.
पाठ 20 – पवित्र आत्म्याचे येणे	पान 




